
CIFRANAN DEN SU TOTALIDAD 
BAYENDO BEK NA NIVEL CU 
TABATA PROME CU PANDEMIA 


HORACIO ODUBER HOSPITAL TA 
PRESENTA CIFRA 
TOTAL PA AÑA 2023 


E WWW.SOLODIPUEBLO.COM 
DOS DETENCIÓN 
A CAY DEN CASO 
KWIHI 


Landsrecherche a detene awe e homber E.M.G.K. y e 67 
M.S.M. den e investigacion Kwihi. E homber K. a wordo deteni 
anteriormente na november 2023. 


Kwihi ta un investigacion tocante acuerdonan di servicionan 
(dienstverleningsovereenkomsten) den eperiodo 2017-2021, 
cera dor di e minister anterior di Transporte, Comunicacion y 
Sector Primario cu varios persona huridico (rechtspersonen). E 
investigacion aki ta andando desde Februari 2023. 


E sospecho ta cu diferente persona, entre nan E.M.G.K. y M.S.M., 
a fraudulentamente ricibi placa di Pais 


"MANSUR UN 
CANDIDATO 
NOBO DEN 

POLÍTICA 

PERO BIEU Y 

BRUHA DEN 
PENSAMENTO" 


WÎ SOLODIPUEBLO@® GMAIL.COM 


ARUBA TA 
CONSIDERANDO PA 
HABRI FRONTERA CU 


VENEZUELA E ANA AKI 


TATA TA MAN NA CABES CU PAREHA DI 
SU YIU MUHER, E TA MENASA, GOLPIA, 
CHOKA, MOKETIA Y DAL SU YIU CU 
OBHETONAN Y JUSTICIA NO TA ACTUA! 

CIFRANAN DEN SU TOTALIDAD BAYENDO BEK NA NIVEL 
CU TABATA PROME CU PANDEMIA HORACIO ODUBER 
HOSPITAL TA PRESENTA CIFRA TOTAL PA AÑA 2023 


Horacio TAL 


HOSPITAL 


Statistics 2023 


Bon Bini to Horacio Oduber Hospital” statistical snopshot tor 2023, where numbers illuminate and give you an insight in our patient 
demographics, surgeries, diagnostics, resource usage and much more, These statistics ore vital in understanding our hospitals performance 
and guiding our efforts to provide top-tier healthcare, Creating an exceptional experience for everyone by providing healthcare in a 
compassionate environment with ٥ professional team is still our mission and focus in 2024. 

Desde luna di juni 2023 
Horacio Oduber Hospital 
a 600000088 comparti 
mensualmente diferente 
cifra cu comunidad pa 
asina brinda un claridad y 
transparencia den loke ta 
e cuido medico na HOH. 
Awo nos ta comparti 
cu boso e cifra total pa 
loke ta aña 2023 unda 
ta compara esaki cu aña 
2022 y 2021 pa duna asina 
un miho comparacion. E 
transparencia aki ta parti 
di vision y mision di Hunta 
di Directiva hunto cu team 
di maneho di HOH pa 
asina clientenan, pashent y 
bishitante tin mas claridad 
di e diferente servicionan 
cu ta wordo brinda na nos 
Hospital. 


Admision na HOH 

Na aña 2023 tabatin un 
total di 9.919 pashent 
(0.5% menos cu 2022) cu 
a ser admiti na HOH cu 
un promedio di estadia di 
4,2 dia. E cifra di admision 
ta menos cu na aña 2022. 
Motibo diesakita cu 60% di 
pashent na HOH ta wordo 
admiti via departamento 
di emergencia. Y por 


mira e volumen di 
pashent cu ta wordo 
mira na departamento di 
emergencia cual a baha na 
2023, si compara esaki cu 
2022 cu 5.2%. E ocupacion 
di cama a subi na 2023 te 
na 90,8% mirando cu na 
final di 2021 (80,5%) e 
totalidad di cama na HOH 
a ser reduci mas ainda door 
di e construccion andando 
na Hospital. Pues desde e 
tempo ey tin menos cama 


pa admiti pashent na 
Hospital. 
Departamento di 
Emergencia 

Na luna di juli 2023 
departamento di 


emergencia a introduci 
un sistema di pre-triage 
cu enfoke pa determina si 
un pashent tin cu wordo 
atendi pa departamento 
di emergencia of e tin 
cu bay dokter na warda. 
Manera cu a introduci e 
sistema aki pre-triage di 
biaha a mira un reduccion 
na departamento di 
emergencia di 100 pashent 
pa dia pa 80 pashent pa 
dia. Esaki tambe ta un 
motibo pakico e parti di 


diagnostico di radiologia 
a baha, mirando cu tin 
menos peticion di parti 
di departamento di 
emergencia pa haci testnan 
diagnostico. 


Consulta di pashent 
cerca specialista 

Na 2023 tabatin un total di 
79.175 consulta di pashent 
cerca specialistanan cu 
ta traha pa Hospital, 
cual ta similar na e cifra 
di consulta prome cu 
pandemia. Alabes esaki 
tambe ta e motibo pakico 
tin mas peticion pa 


DIA DI BETICO NOS LIBERTADOR DIA DI BETICO NOS LIBE! 


testnan di laboratorio y 
consecuentemente tin mas 
operacion ta tuma luga 
si compara esaki cu aña 
2021. 


Baby cu ta nace na 
Aruba 

Mundialmente por mira cu 
e total di baby cu ta nace 
anualmente ta bahando, 
pues no ta na Aruba so 
esaki ta un trend. Si por 
mira cu durante pandemia 
mas baby a nace y awo e ta 
bahando bek. Pues sigur 
un trend pa keda monitor 
den futuro. 


8310۰۹ 

Un aña den su totalidad 
hopi exitoso pa Hospital 
unda cu a brinda cuido na 
no solamente comunidad 
di Aruba, pero tambe 
turistanan cu ta bishita 
nos isla y tambe pashentan 
no documenta. Paso na 
final di dia como Hospital 
nos compromiso y vision 
ta pa keda pa brinda 
cuido medico accesibel 
di calidad na un y tur sin 
importa rasa, genero, edad 
y cultura paso nos semper 
tey. 

ARUBA TA CONSIDERANDO PA HABRI 
FRONTERA CU VENEZUELA E ANA AKI 


Frontera cu Venezuela ta 
cera desde afia 2019, na 
momento cu Gobierno 
di Venezuela a cera e 
frontera unilateralmente. 
Na mei di 2023 a habri e 
frontera maritimo basa 
riba palabracionnan haci 
entre  autoridadnan di 
Aruba y autoridadnan di 
Venezuela. 

E diferente instancianan 
na Aruba desde e momento 
ey, a cuminsa prepara pa 
habri e frontera aereo y 


Gobierno di Aruba: 


ta spera cu den prome 
kwartaal di 2024 lo por 
duna un indicacion ki dia e 
frontera aereo lo habri. 


E reunionnan ta tumando 
luga caba, pa por sigura 
un reapertura sigur y 
na forma responsabel. 
Mientras tanto e ciere di 
frontera a wordo prolonga 
cu 3 luna mas entrante 23 
di januari 2024, pa por 
finalisa e preparacionnan. 


POLIS A BAY 
SAVE A LOT PA UN 
PROBLEMA CU UN 


EX-TRAHADOR 


Diasabra anochi a drenta informe di un problema na Save 
A Lot, mesora a dirigi un patruya na e sitio. Na yegada di 
e patruya a bin compronde cu un ex-trahador a bin busca 
problema eynan asunto di yama otro pedofil. 


A start un situacion di pushamento y casi mokete a spart 
un empleada a bin hala nan for di otro te hasta esun a bay 
for di e sitio. Polis a bisa esun cu a keda cu e por pasa na 


recherche pa entrega keho. 


GET A BRIGHTER و‎ 
WHITER SMILE FOR * 


CARNIVAL WITH آ‎ 


COMPOSITE 
VENEERS 


Public Figure: 
Ataniro 


FREE CONSULTATION (@) +297 385 3255 
روا کے‎ lo) 


VENEZUELA 

TATA TA MAN NA CABES CU PAREHA DI SU YIU MUHER, 
E TA MENASA, GOLPIA, CHOKA, MOKETIA Y DAL SU YIU 
CU OBHETONAN Y JUSTICIA NO TA ACTUA! 


Diasabra madruga atrobe 
V.R. a agredi su pareha 
formalmente te cu e 
mester bay hospital, e tata 
di e mucha muhe ta fada 
cu e situacion cu justicia 
no ta actua como debe ser 
paso despues di algun ora 
agresor ta afor y ta sigi 
abusa. Pa e di tantisimo 
biaha V.R. ta agredi su 
yiu y e ta haya straño cu 


e agresor ta "get away" cu 
su agresionnan. Ela bay 
sinta averigua y a yega na 
e sospecho cu un polis di 
fam O. di Dakota ta coach 
e agresor. Pesey e ta pidi 
alto mando policial y 
ministerio publico pa tuma 
carta den e asunto prome 
cu ta demasiado laat! 


POR PAGA DIAMARS Y DIARANSON AWO: 
PERMISO PA KAVEL TA CLA PA BUSCA NA DIP 


22 di januari 2024 -— 
Despues cu 6 
Infrastructuur en Planning 
(DIP) a keda cla cu yama 
tur esunnan cu ta bin na 
remarca pa un kavel riba 
ruta di carnaval, awo ta 
asina leu cu por pasa paga 


y haya e permiso den man. 


DIP ta invita esunnan cu a 
haya yamada cu nan ta bin 
na remarca pa un kavel, 
pa pasa diamars dia 23 di 
januari 2024 of diaranson 
dia 24 di januari 2024 


entre 7:45 am pa 11:45 am 
of entre 1:15 pm pa 3:45 
pm, pa por paga y hiba nan 
permiso. 


Mester corda trece un 
identificacion oficial valido 
(ID), por ehempel cedula, 
rijbewijs of paspoort. Ta 
necesario pa tin prueba 


di bo “persoonsnummer”. 
Tene cuenta cu na DIP no 
ta acepta placa cash, sino 
solamente por paga cu 
carchi di banco. 


Den caso cu bo ta haya 
bo stroba pa bishita 
DIP durante diamars of 
diaranson, por haci un 


afspraak riba e dia y orario 
cu si por e siman aki ainda, 
via email: carnaval 
dip.aw y skirbi den e 
subject: “Afspraak afhalen 
precariovergunning” y 
inclui e number di kavel. Si 
tin cambio den e orario lo 
anuncia esaki. 


Departmento di Asunto Social - Seccion di bijstand ta informa lo siguiente: 


En coneccion cu parada di Carnaval “ Jouvert Morning” cu lo tuma lugar dia 3 februari 2024, 


lo tin cambio den e pago di bijstand unicamente pa districto di San Nicolas. 


Pago di bijstand pa districto San Nicolas lo tuma lugar diabierna dia 2 februari 2024 


di 8.00 AM pa 12.00 PM. 


E cambio aki ta solamente pa e pago di bijstand pa luna di februari 2024 pa districto di San Nicolas. 


Tur otro districto e pago di bijstand ta tuma lugar dia 3 februari 2024. 


Pa mas informacion por yama/whatsapp/ mail libremente na DAS: 
593-3118 (NO POR YAMA SOLAMENTE WHATSAPP) 


1. Whatsapp: 
2. Via mail: 
3. Telefon: 


bijstandOdsz.gov.aw 
528-1100/528-1110 

Prome Minister Evelyn Wever-Croes: 

Relaciona cu e celebracion di Dia di Betico: 


PROME MINISTER A DISFRUTA DI UN MAINTA 
SUPER INTERACTIVO CU ALUMNONAN DI 
COLEGIO SAGRADO CURASON NA ۸۵ 


Drentando e siman pa cu 
celebracion di Dia di Betico, 
Prome Minister Evelyn 
Wever-Croes ta continua 
cu su bishitanan na scol. 
Dialuna mainta a toca 
turno na Colegio Sagrado 


Curason na Savaneta. 
Durante su bishita, Prome 
Minister a bishita Klasnan 
6A y 6B, cu a duna un 
bunita presentacion 
di e dia special aki. E 
alumnonan a cuminsa nan 
presentacion cu un video 
di tur loke Betico a haci 
den su bida, sigui pa un 
presentacion sumamente 
bunita y emocional, cu 
Prome Minister a indica di 
a causa un gran impresion 
riba su persona. 


Prome Minister a expresa 
di ta sumamente contento 
pa mira con hopi e 


alumnonan aki sa di e bida 
di Betico, y di su banda a 
splica nan cu Betico, ora 
e tabata tin nan edad, 
tambe tabata tin e deseo y 
soñonan cu cada un di nan 
tin awe, y cu ta na grandi 
el a logra cosnan grandi pa 
Aruba. 


Na su turno cabesante 
di scol Juffrouw Lillith 
Rasmijn a indica di ta 
sumamente contento, y ta 
gradici Prome Minister pa 
bishita nan scol, y pa duna 
e alumnonan di klas 6 un 
bunita presentacion. 


"Mi ta gradici e cabesante 
di scol, e docentenan di 
klas 6 Juffrouw, Carolina, 
Juffrouw Charlotte, y 
Juffrouw Michelle pa un 
mainta super interactivo, 
y tur e alumnonan pa un 


bunita presentacion. Mi 
ta sumamente orguyoso 
pa wak con prepara cada 


alumno ta, y ta spera cu 
cada un di nan tambe por 


logra, mescos cu Betico, expresa. 


AHATA TA DESEA 
PUEBLO DI ARUBA UN FELIZ 


چو 


RESPETA E DERECHO 
AHENO, ESEY TA 
GARANTISA BO PAZ 


AHATA 


ARUBA HOTEL £ TOURISM ASSOCIATION 


cosnan grandi 
Aruba," Prome Minister a 


PAG. 6 


SUELO. 


DIAMARS 23 JANUARI 2024 


COLEGIO CONRADO CORONEL A RICIBI BISHITA DI 
MINISTER ENDY CROES 


En conexion cu e fecha natalicio di nos Libertador Betico Croes. 


Minister Endy Croes 
a inicia e siman di 
celebracion di Dia di 


Betico cu un bishita na scol 
basico Colegio Conrado 
Coronel. E mandatario 
di Enseñansa a ricibi un 
caluroso bonbini door di 
cabesante di e scol Sra. 
Lourdes Vries y cabesante 
suplente Sr. Franklin 
Dirksen. Despues di un 
reunion breve, Minister 
Endy Croes a bishita e 


SETAR TA FELICITA 


alumnonan di klas 6, unda 
a comparti informacion 


di e historia, bida y 
logronan di Betico Croes. 
E meta di e bishita ta pa 
e alumnonan conoce un 
poco di e historia di e lucha 
cu Betico a hiba pa henter 
e Pueblo di Aruba pa por 
a logra e Status Aparte. 
Minister Endy Croes a 
pone enfasis cu dia 25 di 
januari no ta solamente 
un dia liber di scol, pero 


NOS REINA DI 
TUMBA 2024 


Diasabra anochi a tuma luga e Festival di Tumba 2024 na Balashi 


Garden yena di ambiente y animacion. 


Pa Carnaval 70, Aruba ta conoce su Reina di Tumba den nomber 
di Giliane Wester cu su tumba titula “Baranca” acompaña 
pa e banda musical Grupo di Amigo. SETAR como sponsor 
oficial di Aruba su Carnaval ta felicita nos Reina di Tumba, 
tur e ganadornan y participantenan como tambe SMAC pa un 


tremendo festival. 


a splica e significado di 
e dia aki. Na final di e 
charla, Minister Endy 
Croes a haci e alumnonan 
pregunta y remarcabel 
ta cu nan tabata conoce 
caba diferente faceta di e 
historia di Betico, e lider 
stima pa su pueblo. 


Cabesante di Colegio 
Conrado Coronel, Sra. 
Lourdes Vries a expresa 
di ta contento di a ricibi 
bishita di Minister Endy 
Croes na e scol. Sra. Vries 
a gradici Minister Endy 
Croes padunaealumnonan 
extra informacion di e 
historia di Betico Croes 
y e motibo cu ta liber 
dia 25 di januari, cual 
ta un dia pa nos celebra. 
Sra. Vries a indica cu e 


alumno- y docentenan a 
keda sumamente contento 
cu e splicacion cu nan a 
ricibi di e mandatario di 
Enseñansa, unda cu nan 
a ricibi extra informacion 
cu kisas cu tempo ta bay 
un tiki perdi, pero awe 
Minister Endy Croes a 
rebiba esakinan bek. 

Minister Endy Croes ta 
gradici e cabesante di e 


scol Sra. Lourdes Vries, 
docente - y specialmente 
e alumnonan pa e bunita 
recepcion y pa un mainta 
asina ameno. Ban recorda 
y celebra Dia di Betico pa e 
herencia bunita cu el a laga 
atras, nos Status Aparte. 
Minister Endy Croes ta 
desea henter Pueblo di 
Aruba un feliz Dia di 
Betico! 


سار آ88 

Parlamentario independiente mr. dr. Rycond Santos do Nascimento: 


E IMPORTANCIA Y POTENCIAL DI SECTOR PRIMARIO 


Den cuadro di solucionnan 
pa nos futuro Do 
Nascimento ta subraya 
cu nos sector primario ta 
importante y tin potencial. 
E sector primario ta 
di vital importancia y 
ta regarda e bienestar 
di nos comunidad. 
Segun e parlamentario 
independiente tin varios 
argumento convincente pa 
reforsa e sector primario y 
reduci nos dependencia di 
importacion di cuminda. 


E argumento di mas 
importante cu e ta 
menciona ta cu 90% di 
nos cuminda ta bin di 
afo. Esey ta un problema, 
pasobra e dependencia 
di importacion ta haci 
nos vulnerabel pa 6 


ta pasa den exterior. Si, 
por ehempel, prijsnan di 
cuminda subi na Merca 
automaticamente nos ta 
bay sinti prijsnan subi 
na Aruba tambe. E clase 
trahado cu ta biba di 
salario basico ta sinti esaki 
di biaha. 


Do Nascimento ta resalta 
cu na 1986 un cambio 
critico a tuma luga, cu ta e 
causa directo di e problema 
actual.  Politiconan cu 
un vision di corto plazo 
a enfoka riba turismo 
sin considera e impacto 
negativo riba nos capacidad 
a largo plazo pa produci 
nos  mesun  cuminda. 
Door di negligencia 
pa cu sector primario 
e politica di atraccion 


di inversionistanan 
pa turismo a haci 
nos vulnerabel na 
fluctuacionnan den e 


mercadonan internacional. 
Pero tin solucion pa 
cambia e rumbo cu 
politiconan a tuma den 
pasado, e parlamentario 
independiente ta sigura. 
Nos mester cuminsa inverti 
mas serio den produccion 
local di alimento. Asina por 
crea empleo directo den 
agricultura, procesamento 
y distribucion di alimento, 
cu ta aspectonan vital 
pa nos economia local. 
E impacto positivo ta 
bay mas leu, pasobra 
un sector primario cu 
ta florece tambe ta crea 
empleo indirecto den 
otro sectornan. Asina 


WEB 


IATER- El 
ENERGIEBEDRIJF 
ARUBA N.V. 


UTILITIES ARUBA 


por diversifica e mercado 
laboral, creando mas 
opcion pa trahadonan. Cu 
mas opcion riba e mercado, 
e competencia interno pa 
haya trahado ta aumenta, 
loke ta fomenta un miho 
trato di trahadonan, miho 
oranan di trabao y miho 
salarionan. 


Nos sector primario ta 
importante y tin potencial. 
P'esey Do Nascimento ta 
conclui cu un apelacion 


pa spierta interes den 
agricultura y fomenta 
ambicion pa emprende 


den siguridad alimentario. 
E parlamentario 
independiente ta 
subraya cu inversion den 
agricultura y produccion 
sostenibel ta conduci na 


un base economico mas 
balansa y stabil. E ta haci 
nos menos vulnerabel 
na fluctuacionnan den e 
mercadonan internacional 
y ta haci nos clase trahado 
mas competitivo riba 
mercado laboral. 

Dia 25 di januari un biaha 
mas pueblo di Aruba lo 
subi caya pa celebra den 
grandi Dia di Betico. 
Gilberto François "Betico" 
Croes, a nace 25 di januari 
1938 na Santa Cruz 
Aruba. E tabata e di 6 yiu 
di un famia di 12 yiu di 
Francisco Cornelio Croes 
y Maria Louisa Croes- 
Lopez. Su rumannan mas 
hoben Hendrik y Rudy 
Croes a drenta cu ne den 
politica. Mas despues 
su yiu homber Glenbert 
Croes, actual Minister di 
Labor, y su sobrina sra. 
mr. Evelyn Wever-Croes, 
Prome Minister actual di 
Aruba, tambe a sigui su 
pasonan. 


E lucha y logronan 
sagrado di Betico 
Croes 


Parlamentario Marco Berlis (MEP) 


DIA DI BETICO: UN FECHA DI HOMENAHE PA E 
LIBERTADOR DI ARUBA 


E lucha pa nos ta 
independiente di Antiyas 
Hulandes tabata uno 
grandi y esaki a wordo 
logra pasobra Betico 
Croes tabata un homber 
determina y visionario. 
Betico a logra pa Aruba 
tin su propio Bandera 
como pais, su propio 
himno nacional, su 
propio moneda, su propio 


Parlamento, su propio 
constitucion, su propio 
Banco Central y hopi 


mas. Apesar cu e lucha 
semper tabata intenso y 
tin biaha tabata mustra cu 
tabata imposibel pa gana e 
bataya, Betico a persevera 
y a logra cu awe nos tin 
nos Status Aparte den 
Reino Hulandes. Betico 
su amor pa e pueblo, su 
dedicacion na e causa ta 
sin comparacion. 


Betico Croes mes no por 
a experencia e victoria 
aki, como cu e tabata 
envolvi den un accidente 
grave riba 31 di december 
1985, algun ora prome cu 
e Status Aparte a drenta 
na vigor (1 januari 1986). 
Despues di lunanan largo 
den coma y di lucha pa su 
bida, Betico Croes a fayece 
dia 26 di november 1986. 


Dia di Betico: Un 
celebracion nacional 
pa Aruba su Libertador 
Dia di Betico, cu ta wordo 
celebra tur 25 di januari, 
ta yena cu celebracion 
cultural tur  caminda 
rond di Aruba. Riba 25 
di januari Aruba ta para 
keto di su trabao y ta 
recorda riba e fecha aki 
e importancia di e bida y 


logronan di nos heroe y 
libertador nacional. Sigur 
e palabranan di Betico, 
“Si mi cay na caminda, 
gara e bandera y sigui cu 
e lucha," ta resona mas cu 
nunca entre e politiconan 
di e prestigioso partido 
Movimiento Electoral di 
Pueblo cu e la bay laga 
atras. Dia di Betico ta 
honra elegado exepcional 
di Betico Croes. Tur aña 
por mira con e pueblo ta 
subi e cayanan di nos pais 
pa disfruta y honra Betico 
pa tur loke e la haci pa nos. 


Betico Croes a demostra a 
traves di su bida cu nada 
ta imposibel pa logra. 
Su esfuerso, dedicacion, 
determinacion, intensidad 
pa logra su metanan y su 
amor pa su pueblo ainda 
ta resona a traves di su 


discursonan di 
pero cu lo keda graba pa 
semper den e curason di 


pasado, 


un pueblo 
Pabien Aruba! 


agradecido. 


Si pueblo desea mas 
informacion di e articulo 
aki, contact mi na tel: 
528-4639 of email mi na: 
marco.berlistoparlamento. 
aw / Bo parlamentario y 
sirbidor di pueblo na bo 
ordo semper! 


MINISTER ENDY CROES HUNTO CU TEAM DI BIBLIOTECA 
NACIONAL ARUBA A CELEBRA DIA DI BIBLIOTECA 


Biblioteca 


E aña aki 
Nacional Aruba (BNA) a 
celebra e di 31 edicion di 
Dia di Biblioteca. Dia 20 
di januari 2023, ta Dia 


di Biblioteca. Diabierna 
ultimo, Minister Endy 
Croes a asisti na e gran 
celebracion na Biblioteca 
Nacional Aruba. Durante e 


atardiameno,emandatario 
di Enseñansa a duna un 
discurso,  felicitando e 
personal di BNA. Tambe, 
a informa esnan presente 
tocante e  trabounan 
realisa na BNA durante 
aña 2023 y elabora riba e 
proyectonan pa aña 2024. 
En conexion cu Dia di 
Biblioteca, e team di BNA 
a haci un recorido rond di 
Aruba y a bishita diferente 
museo, entre otro, Museo 
Industrial na Watertoren, 
Terrafuse Art Gallery, 
Museo Arkeologico, Museo 
Cas di Mamachi y Museo 
di Avion Air Aruba. 


Directora di BNA a duna 
un discurso y a gradici e 


mandatario di Enseñansa 
pa tur trabou desplega pa 
BNA. Sra. Britten a indica 
cu durante aña 2024 lo 
sigui pone atencion riba e 
trabounan di biblioteca y 
traha hunto pa mehora y 
amplia e servicio. 


Minister Endy Croes ta 
felicitadirectoraSra. Astrid 
Britten y e empleadonan di 
BNA pa e gran trabou cu 
nan ta eherciendo na BNA. 
Finalmente, Minister 
Endy Croes ta encurasha 
e comunidad di Aruba pa 
lesa buki. Conocemento 
ta indispensabel. Mas bo 
lesa, mas bo sa y mas bo 
sa, sabi bo ta! 

"MANSUR UN CANDIDATO NOBO DEN POLÍTICA PERO 


BIEU Y BRUHA DEN PENSAMENTO" 


Parlamentario Tevreden na Parlamentario Miguel Mansur: Basha hotel abou y 


Aruba, 22 dijanuari 2024: 
Parlamentario Hendrik 
Tevreden, lider di Fraccion 
di MEP, a lansa un critica 
serio contra Parlamentario 
di Accion21, Sr. Miguel 
Mansur, kende ta boga pa 
basha hotel abou na Aruba. 


Tevreden a considera e 
propuesta aki hopi radical 
y peligroso, alertando 
e pueblo tocante e 
posicionnan di Mansur. A 
pesar di e reconocimento 
cu mester limita hotelnan 
grandi, of hasta 'No More 
1101618 y sigur proteha 
naturalesa, di cual cu MEP 
mes a traha pa reduci e 
cantidad di camber di 
hotel na nos isla, Tevreden 
ta enfatisa cu e propuesta 
di Mansur ta demasiado 
extremo pa kier basha 
hotel abou. 


El a enfatisa cu ta berdad cu 
AVP a parti 7.000 permiso 
y camber di hotel y MEP a 
traha duro pa baha esaki 
na 2.000 camber. Berdad 
ta cu no por a bah'e mas 
pasobra esnan cu ya ta 
asina leu cu nan permiso 
no por para mas y gobierno 
lo perde den corte cu daño 
di perhuicio halto. 


Otro berdad ta cu Minister 
Dangui Oduber su vision 
ta pa no construi mas 
hotel grandi na Aruba 
pero mas bien Boutique 
Hotels di maximo 75 
pa 100 camber y sigur 
conserva nos naturalesa 
mas. Pesey pregunta di 
preocupacion ta surgi basa 
riba e ponencia radical aki 
di Sr. Mansur kende ta un 
menasa pa e pais aki. 


Entre e preocupacionnan 


cu Hendrik Tevreden ta 
expresa den su critica, 
tin preguntanan cu 
Mansur lo tin di contesta. 
Preguntanan manera si 
sigui e pensamento di 
basha e hotel abou: 

- Con ta para cu e 
acuerdo entre Aruba y e 
cadenanan di hotel cu ya ta 
estableci pa mas di 20 aña 
aki? 

- Cuanto hende lo tin 
di manda cas directamente 
pa motibo cu nan no tin 
establecimento pa traha na 
dje? 

- Unda otro e 
personanan aki lo haya 
trabou pa por sigui provee 
pa nan mes y nan famia? 

- Cuanto daño basha 
un hotel abou ta hacai na 
naturalesa y rond di unda 
e hotel ta traha? 

- Unda lo hiba tur e 
sushi di y resto di un hotel 
asina grandi? 

- Ken ta responsabel 
pa atende cu e sushi aki, e 
hotel of gobierno? 

- Cuanto tempo e 
bisindario rond di e hotel 
tin di keda cera pa peliger 
relata cu construccion cu 
esaki ta trece cu ne? 

- Di unda lo recupera 
e entrada economico pa 
pais Aruba cu e hotel aki ta 
trece cu ne? 

- Kico lo ta e 
substituto pa e perdida cu 
ta wordo crea aki? 


"Y asina facilmente tin mas 
preguntanan cu pueblo no 
tin contesta pa nan cual 
ta haci dificil pa para tras 
di e pensamento aki di 
sr. Mansur pa yega basha 
hotel abou. E ta parce cu pa 
busca un argumento contra 
gobierno e ta menciona sin 
mas pa basha hotel abou, 


despues kico? 


sin a pensa riba e demas 
consecuencianan cu tin 
tras di un posibel decision. 

Tur esaki ta mustra 
riba e echo cu e no ta 
planea ni loke e ta bisa 
of pensa prome cu e haci 
esaki publicamente, pero 
ta opera estilo adhoc. Algo 
cu sigur nos no mester mas 
den e politica cu nos ta 
lagando atras. 

Accion 21 ta un 
partido y Mansur un 
candidato por ta nobo den 
politica pero bieu y bruha 


pa goberna. Berdad nos no 
mester mas hotel nobo, 
pero tampoco mas Miguel", 
e parlamentario a bisa. 


den pensamento. Cu e 
peliger di hiba nos pais 
den un direccion robes si 
acaso e haya e oportunidad 

SABIDURIA DEN NOS 
ALEGRIA 


Skirbi pa Ruthy”Lady Ruth” Vrieswijk-Bergen 


Ahaaaaa! Un bunita dia 
liber ta dilanti porta, cu e 
celebracion di Dia di Beti- 
co, dia 25 di Januari. 

Nos no sa si tin espacio 
pa mi relato prome cu dia 
25 di Januari, pero, nos ta 
bay comparti un 

poema cu Lady Ruth a 
skirbi pa e dia aki, hopi 
anja pasa, cu ta publica 
den su buki 
“Sigui...inspira pa duna cu 
ainda ta obtenibel na nos 
librerianan local den Da- 
kota. Nos a corda 

riba e poema aki, ora cu 
un juffrouw di scol Sta. 
Anna a yama nos pa para 
como hurado pa nan 
contest di poema tocante 
Betico,.( awe dfm) , Di- 
aranzon dia 24 di Januari 
hunto cu un of mas 


persona. Segun nos por a 
comprende, nos ta reem- 
plaza un of otro Poeta of 
artista, cu no por bay 
para como hurado e dia 
aki. Nos ta ketobay ex-lid- 
er scout, “be prepared” of 
“weest paraat”pa 

cualkier situacion cu por 
presenta den cual nos por 
yuda di curason. Gustosa- 
mente nos ta help 

nan out. 

Ata aki e poema titula : 
”BETICO, UN ARUBIANO 
DI CURASON” 

Un dia special, pa hopi ta 
asercando, recordando 

Un Arubiano cu a destaca 
Den su trabaonan como 
politico realisa 

Un dia pa pueblo celebra 
cantando, faltando 

Keto bay amor hamas lu- 


Nos tin 2 pakete pa ofrece; 


Pakete 1: Anuncio di tayecimento te dia cu e defunto 
ser dera 
Gradicimento y invitashon pa misa pa 3 dia AFI 0 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 1× prome cu Noticiero 22 ۸ 0 


Pa mas informashon por tuma contacto cu oficina na 


Edd 585-9500 of na 741-4554 


Pa su carisma como un 
bon hende stima 

Un dia pa lidernan, reflex- 
ionando sperando 

Cu su ehempelnan, pal- 
abranan preferi 

Ni cuanto, ni na unda, bal- 
ornan a bay perdi 

Un dia pa nos muchanan 
na scol, sinyando, comuni- 
cando 

Cu fe den Dios como e rais 
Keto bay cu balor den e 
amor pa nos pais 

Un dia pa nos obreronan 
obrando , logrando 

Di mantene nan famia 
ariba pia 

Y sigui biba felis cu otro 
den harmonia 

Un dia di mas inspiracion, 
yegando pensando 

Hunto cu e Arubianonan 
cu no tey mas 

Pa hunto sigui recorda y 
reza pa paz 

Un dia, pa ami, Lady Ruth, 
ta recitando 

Pa mi sigui expresa den 
nos anya cultural 

A traves di mi poemanan 
pa mi Aruba special . 
Dushi Aruba, celebra sa- 
namente den balans. No 
bebe ora bo ta stuur, bo 
yega cas sano y salvo. 

Nos grupo di amiganan 
di “Childhood” di anjanan 
sesenta ya a cuminsa cel- 
ebra e dia di Betico . 

Y un di nos bisinjanan, Tia 
Majorie Eman, reciente- 
mente a celebra su di 90 
cumpleanos felis ! 

Cu salud, bendicion, 
alegria y sabiduria pa Tia bon siman. Un “bearhug” 
Majorie ! Pabien Aruba ! di Lady Ruth pa boso tur 
Ban sigui celebra BIDA !!!! 


! Pasa un dushi dia, un 

Parada di 
fantasia 


PEN a 0 : ۱ 
د مد‎ i ۳ ) ۷غ‎ 

FORTALEZA PA FAMIA 


Scirbi pa Pastor Marcel Balootje. 


HOPI TA DRUMI ANOCHI, PERO 
NO TA TUR TA LANTA MAINTA 


E rosea cu nos tin ta fia, e 
no ta di nos, esun cu ta su 
doño ta Dios, e ta duna ro- 
sea y e ta kita rosea. 
Aunke con grandi nos 
bira, cuanto fama nos tin, 
rikesa , poder, autoridad, 
semper nos ta vulnerabel 
pasobra nos ningun no sa 
ki dia Dios, lo tuma e ro- 
sea bek. 

Den Lucas 12:16-21 ta 
para scirbi: Hesus a conta 
nan un parabola bisando: 
E tereno di un cierto 
homber rico tabata masha 
productivo, Y e a cuminsa 
rasona den su mes bisan- 
do: Kico mi haci,Pasobra 
mi no tin kugar pa warda 
mi cosecha. Y e a bisa: 
Esaki lo mi haci, lo mi ba- 
sha mi mangasina abao y 
traha otro mangasina mas 


grandi ainda, y den nan lo 
mi warda tur mi trigo, y 
mi bienes . Y lo mi bisa 

mi alma. Alma bo tin hopi 
bienes montona pa hopi 
aña,tuma sosiego,come y 
bebe, y fiesta. 

Ma Dios a bise: Abo bobo! 
Awenochi mes bo alma lo 
wordo exigi for di bo, y 
awor ken lo bira doño 

di loke bo a prepara? Asi- 
na ta e hende cu piki tes- 
oro pa su nes, y no ta rico 
pa cu Dios. 

E tempo cu nos ta bibando 
aden ta demostra e grado 
halto di materialismo, or- 
guyo, paranda, buracheria 
y inmoralidad cu hende ta 
biba aden y cu nan no ta 
corda riba Dios. 

Locual ta para scirbi den 
2 Timoteo 3:1-9 ta pa nos 


“Señor ta mi wardador, min tin falta di nada 
Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Marcela Catharina Werleman 
*04-09-1948 - 22-01-2024 
Acto di entiero lo wordo anuncia despues. 


pone atencion, con tempo 
lo cambia y con hende lo 
bira, y awor nos ta biban- 
do den e tempo, y nos ta 
mirando e cambio. Pero 
locual ta pasando ta cu e 
deseo y scuridad di mun- 
do, ta pone cu hende ta 
bira negativo kere cu bo ta 
husga,y pero bo ta 
avisando di e peliger cu 
tin na caminda. 

Mescos tambe den 
Galationan 5:19-21 y 1 
Corintionan 6:9-10 ta para 
scirbi tur esnan cu tin un 
bida, 

cu no ta agrada Dios, lo no 
hereda e reino di Dios. 
Dios ta lus y den dj'E no 
tin nada, nada di scuri- 
dad. Si nos bisa cu nos tin 
comunion cu Dios, y 
sinembargo nos ta cana 
den scuridad nos ta gaña 
y no ta practica e berdad. 
Pesey nos tin cu aleha for 
di tur cos cu ta hiba nos 
den scuridad, y biba pre- 
para, pasobra e dia ni e 
ora cu Dios ta bin busca 
nos alma , nos no sa. 
Proverbionan 29:1 ta para 
scirbi; Esun cu wordo re- 
prendi hopi biaha y toch ta 
haci su nek stijf , lo 

wordo kibra diripiente, sin 
remedi. 

E diablo ta campeaon pa 
pone hende rebeldia con- 
tra Dios, esey ta su trabao, 
no lubida kico e a haci cu 
Adam y Eva. 

Pero tambe nos tur mester 
corda locual ta para scirbi 
den 1 Juan 1:8-9; Si nos 
bisa nos no tin pica,nos 

ta gaña nos mes, y e ber- 
dad no ta den nos. 

Si nos confesa nos pican- 
an, E ta fiel y husto di por- 
dona, nos, nos picanan y 
pa limpia nos di tur 
inhusticia. 

Dios ta yama nos tur pa 
arepenti , drecha nos bida 
spiritual cune,y si awe bo 
tende Su bos no haci bo 
curason duro. 

Dios ta yama nos pa ta 
prepara, pa nos por drumi 


anochi trankil sin miedo, 
pasobra tur momento e 
chens ta grandi cu nos lo 
spierta sea dilanti di Dios, 
of dilanti di candela di fi- 
erno. 


Esaki ta e gran berdad cu 
nos tur ta bibando, y cu 
ningun hende no por sca- 
pa di dje. Dios ta doño di 
nos rosea. Sinceramente, 
Pastor Marcel Balootje. 


Prome Rosario Bibo 
Diaranson 24 di Januari 


Diaranson awo, 24 di jan- 
uari, lo tin e prome Rosa- 
rio Bibo pa 

aña 2024. 

Esaki lo cuminsa pa 7 or y 
mey di anochi na kapel di 
Alto Vista. 

Nos ta den temporada di 
Carnaval, unda nos ta ex- 
presa nos 

creatividad den musica, 
disfras, decoracion di 
carosa etc. Hopi 

ta esnan cu ta comparti 
nan talento cu otronanan, 
un don cu 

nan a haya di nos Señor. 
Pero ta un temporada 
pa cuida otro tambe sea 
grandi of 

chikito. 


No laga uzo di alcohol, 
desordo, solo afecta nos 
salud. Ban trata 

otro cu respet, tolerancia 
y cariño sea den parada of 
para na 

banda. 

Comision organisado ta 
invita un y tur pa bin resa 
hunto pa nos 

tin un temporada di Car- 
naval cu hopi alegria pa 
despues 

cuminsa e temporada se- 
rio di Cuaresma. 

Pues, diaranson 24 di jan- 
uari, pa 7 or y mey di ano- 
chi ban uni den orashon 
na kapel di Alto Vista. 

Na nomber di comision 
Nilda Koolman 


ORACION DI DIA 1 


y 


Un dia fructifero y cu Dios brasa 


boso cu Su amor paternal 
”A traha sabbat pa hende y no hende pa 
sabbat” (Marco 2, 27) 
Evangelio di awe ta yama nos atencion riba loke ley 
ta regla den bida: 
ordena e relacion den nos comunidad pa haci nos 
bira consciente di nos propio responsabilidad den e 
sociedad di cual nos ta forma parti como 
ser humano. E palabra ”ley” of regla por irita nos 
un poco. Principalmente ora nos atencion wordo 
yama riba loke nos a haci robes of ora nos a keda 
sin haci algo. E camindanan di Dios no ta nos 
camindanan pa via di nos debilidad como ser hu- 
mano. Den nos relacion cu nos ruman, ta surgi 
problema, pregunta, disgusto cu tin biaha nos 
no por comprende. Experiencia humano ta mustra 
nos tentacion humano. 
Como ser humano nos tin tendencia di haci hende 
catibo di ley. Mientras cu ley a wordo diseña pa sirbi 
humanidad, tin bes nos no por comprende e actitud 
di nos ruman. Tin bes hasta nos no por comprende 
nos mes actitud. Nos ta bira consciente di esaki ora 
nos tuma nota cu Dios no ta scoge poderosonan pa 
cumpli cu Su trabou aki na mundo. Al contrario, 
E ta scoge humildenan pa mustra poderosonan Su 
caminda. 
Oracion: Señor, manda nos Bo Spirito Santo, e 
Spirito di amor pa nos sa di busca Bo camindanan 
pa por sirbi nos rumannan den tur humildad. 
Amen. 

Gue‏ رن 


En conexion cu 


Dia di Betico 


MINISTER MADURO A BISHITA 
MARIA GORETTI COLLEGE Y AYO 
KLEUTERSCHOOL 


E siman aki ta duna inicio 
na preparacion pa celebra 
Dia di Betico, nos Liberta- 


1 piui 


a lucha pa nos Status 
Aparte. Pa cu esaki, Min- 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 22 Jan 2024 Merdia 


Sorteo # 2216 


Sorteo # 4160 
٠۰ 


Proximo Jackpot 


390.000,- 


ister Xiomara Maduro di 
Cultura a 

bishita Maria Goretti Col- 
lege y Ayo Kleuterschool 
pa asina scucha di nos 
propio 

muchanan con nan lo bay 
celebra e dia aki. 

Na Maria Goretti College, 
henter e scol a sali pa duna 


Minister Maduro un bon- 
bini. 

Durante e bishita aki, e 
mandatario a combersa cu 
e muchanan riba ken ta- 
bata Betico 

Croes y kico ela nifica pa 
nos Pais. 

Despues di esaki, Minis- 
ter Maduro a sigui pa Ayo 
Kleuterschool caminda cu 
ela haya 

e oportunidad pa comber- 
sa cu esnan di mas chikito 
riba e dia aki y tambe pa 
scucha 

for di nan con nan lo bay 
celebra e fecha natal di 
nos Libertador. 

Minister Maduro ta gradi- 
ci directora, docentenan, 
personal y tur alumno di 
Maria 

Goretti College y Ayo 
Kleuterschool pa e caluro- 
so bonbini y pa e mainta 
ameno cu 

ela pasa cu nan. 


VALIDO TE DIAMARS 23 DI JANUARI 2024, 
18:00 ORA 
UN ALERTA PA BIENTU DURO TA 
NA VIGOR... 
UN AVISO PA BOTO CHIKITO PA LAMA 
HABRI Y ESPECIALMENTE AREANAN 


CERCA DI COSTA OOST TE NOORDWEST LO 
KEDA NA VIGOR TE OTRO AVISO... 


AVISO/ ALERTA: 


UN AVISO PA BOTO CHIKITO TA KEDA NA 
VIGOR PA 
PARTINAN OOST TE NOORDWEST DI COSTA 
Y RIBA 
LAMA HABRI... 
TA SUGERI BAñISTANAN NA LAMA Y USU- 
ARIONAN DI 
FACILIDADNAN DILAMA PA TENE ESAKI 


NA CUENTA 
۰ ا‎ 
3 


PRONOSTICO DI TEMPO 
UN AWACERO 


BIENTO LO TA FOR DI DIRECCION OOST Y 
“1 M ERA 
اس‎ 
TE BASTA FUERTE, FUERTE TE DURO, KI- 
SAS HOPI 


DURO DEN RAFAGA; 


TEMPERATURA (GRADO CELSIUS) MAX / 
MIN LO TA: 32 / 26 

Celebracion di Dia di Betico’ 
na biblioteca 


Dia 23 di Januari, biblio- 
teca na Playa ta cuminsa 
cu su prome actividad pa 
mucha na 2024. Un 
actividad pa mucha den 
Verteltoren pa celebra 
Dia di BETICO”. Riba pro- 
grama di e atardi di 3- 

4 or ta: Joe Koolman cu 
lo conta e storia di Betico 
Croes su bida y carera y 
nos tin Stephany 

Quandt cu ta canta su 
Dande ganador y tambe 
biblioteca ta treat tur mu- 


cha Chuculati pinda cu 
pan dushi. Nos ta warda 
tur mucha y scolnan de- 
sea por contact nos na 528 
1500 pa asina nos 

sa cuanto mucha lo ta pre- 
sente . 

Biblioteca Nacional Aruba 
ta cera diahuebs awor dia 
25 di januari pa celebra- 
cion di Dia di 

Betico y tambe e dia 
despues diabierna dia 26 
di januari pa un dia di 
ATV colectivo. 


Militarnan hulandes nan 
cu nan tabata bringa cu otro 
dilanti hotelnan highrise 


۷ 


Polis a detene 
chauffeur burachi cu a 
causa accidente cu hen- 
de herida na Santa Cruz 


Diasabra madruga a dren- 
ta informe di un accidente 
cu hende herida na San- 
ta Cruz. Mesora a dirigi 
un patruya na e sitio. Na 
yegada di e patruya a bin 
compronde cu aki ta trata 
di un accidente unda cu e 
chauffeur di un Chevrolet 
lo a bai na banda robes di 
caminda y a dal den un 
auto contrario. Debi na e 
impacto e chauffeur di e 
otro auto a resulta herida. 
Na yegada di e ambulans 
nan a atende e victima na 
e sitio mes. Polis a detene 
e chauffeur di e Chevrolet 
cu lo tabata bao influencia 


Diadomingo madruga a 
drenta infome di cu mili- 
tarnan hulandes nan cu 
nan lo tin un problema y ta 
bringando cu otro dilanti 
hotelnan highrise, mesora 
a dirigi patruyanan pa bay 
na e sitio. 

Na yegada di e patruya a 


di alcohol y e patruya mes 
a hibe Warda di Polis pa 


bin compronde cu enber- 
dad nan tabata pleita cu 
un otro grupo di militar- 
nan pero ya e pleito a caba 
y e otro grupo a bandona 
e sitio. Polis a recorda nan 
cu nan ta dilanti turistan- 
an y por crea mal impre- 
sion. 


hasi alco-test. Polis a tuma 
datos di e accidente aki. 

DIRECTOR DI WI DI CDA NA ARUBA COMO 
HUESPED DI AVP Y FUNDACION MITO CROES 


Algun siman pasa e Direc- 
tor di e Wetenschappelijk 
Instituut  renombra di 
CDA, 

Pieter Jan Dijkman, a rici- 
bi mr. Mike Eman y dele- 
gacion cu hopi entusiasmo 
na 

e cas di CDA, na Den Haag, 
Hulanda. Awe e director di 
e instituto renombra aki 
ta na Aruba pa forma parti 
como invitado especial na 
e evento di presentacion 

di e directiva nobo di e 
“think tank’ di partido AVP, 
Fundacion pa Estudionan 
Social Cristian Mito Croes. 
Esaki lo tuma lugar Di- 
aluna 22 di januari 2024 
na Cas 

di Cultura, cuminsando 
for di 7'or di anochi. 

E deseo comun pa profun- 
disa den e preguntanan 
rond di modelonan 
economico y politico cu 
mester ta mas conecta na 
nececidad y deseo di pueb- 
lo 

ta duna un motibo adicio- 
nal pa cooperacion entre 
Aruba y Hulanda y entre 
respectivo halanan scienti- 
fico, cu ta asesora e parti- 
donan cristian democrata 
na Aruba y Hulanda. 

Den un refleccion conhun- 
to durante e reunion entre 
e delegacon di Aruba y 
henter e top-staff di e hala 
scientifico di CDA na Hu- 
landa a yega na e conlsuion 
cu e enfoke riba BON CO- 
MUN, COMMON GOOD, 
GEMEENSCHAPPELIJK 
GOED, 

ta un strea di guia cu por 
realinea institutonan po- 
litico-gubertmental y 
economico bek cu e deseo 
y nececidanan di pueblo. E 


dialogo aki ta sigui na 
Aruba awor cu presencia di 
e director di e WI di CDA 
na Aruba. 

Durante e evento di pre- 
sentacion di e directiva 
nobo di Fundacion pa 
Estudionan Social Cristian 
Mito Croes, e director di 
Wetenschappelijk voor het 
CDA, Pieter Jan Dijkman, 
lo duna un lectura. E tema 
di e lectura ta: 
Christendemocratie: een 
gewortelde samenleving- 
skunde. De vertaling van 
politieke idealisme in 
praktische beleid”. 

Drs. P.H.J. Dijkman (1980) 
a studia historia politico y 
periodismo na 
Rijksuniversiteit Gronin- 
gen. E a studia tambe for- 
macion scientifico na 
Radboudstichting, camin- 
da e a studia filosofia polit- 
ico.Durante di su añanan 
di 

estudio e a ocupa diferente 
funcion den directiva di 
organisacionnan. Entre 
2006 y 2010 e tabata re- 
dactor politico di e corant 
Reformatorisch Dagblad. 
Entre april 2010 y april 
2017 e a traha den e Weten- 
schappelijk Instituut di 
CDA 

caminda e tabata encar- 
ga cu e redaccion final di 
Christen Democratische 
Verkenningen, e revista 
politico di WI. Awor aki 
tambe e director di WI di 
CDA 

ta den e proceso pa pro- 
move riba e tema di e 
legimitimidad di politica 
basa 

riba principionan cristian 
democrata. 


Director nobo di Funda- 
cion Mito Croes, John 
Hart, tambe lo duna un 
lectura 

riba un tema sumamente 
importante pa fortalece e 
cohesion den nos 
comunidad: “Op weg naar 
verbinding”. 

Lider di Partido AVP, mr. 
Mike Eman ta expresa di 
ta hopi contento cu e team 
fuerte di profesionalnan 


cu ta bai forma e directiva 
nobo di Fundacion Mito 
Croes. Tambe e lider polit- 
ico ta mira den contexto di 
e relacion cu Hulanda un 
desaroyo hopi importante 
cu den un corto tempo 
despues di su bishita na 
Hulanda ya por concretisa 
e relacionan di coopera- 
cion pa yega na visionan 
nobo na beneficio di Aruba 
y Hulanda. 


Spiritu Santo ta duna bida. Y nos sa cu Dios ta haci tur cos obra hunto pa bon 
pa esnan cu ta 
stima Dios, pa esnan cu ta yama segun Su proposito. (Romanonan 8:28) 
Cu inmenso tristesa pero alabes agradecido di por a comparti bida cu 
nos kerido Omo cu tin un curason di oro y cla pa yuda tur hende, 


nos ta participa fayecimento di 


RAYMUNDO WERLEMAN 


cariñosamente yama Mo Rey of Omo Yey 


Na nomber di tur sobrinonan y sobrinanan: 

Maria, Meto, Silvia, Irene, Joy, Flip, Nick, Emile y Gina Werleman y famia 
Ina, Rita y Sira Werleman y famia 

Cobi y Deta Maduro y famia 

Mai, Betty, Buchi, Maria, Esy y Leo Werleman y famia 
Frido, Wimpy, Mariana, Roy y Gina Werleman y famia 
Wina, Rita, Anchy, Ica y Lucia Werleman y famia 
Jenny y Glenda Geerman y famia 

Richard, Monty, Jeanettte y Rudy Croes y famia 
Lenny, Dino, Giovanni y Setty Yarzagaray y famia 
Fabian y Kathleen Werleman y famia 

Stella, Marline y Janine Geerman y famia 

lan y Gian Werleman y famia 


Ta invita pa compaña nos na e acto di entiero cu lo tuma lugar diamars 23 di 
januari 2024, saliendo for di Misa Inmaculada Concepcion na Santa Cruz. 


For di 2'or di atardi e restonan mortal di nos defunto stima lo ta reposa 
den Misa. 


Pa 4'or tin un Santo Sacrificio di Misa sigui 
despues pa Santana Catolico “Santa Maria” na Santa Cruz. 


Cu Omo Rey sosega na paz den brasa di Señor 

Parlamentario drs. Mervin Wyatt-Ras: 
AVP a y lo sigui sali 
na defensa di pueblo 
su cartera 


Na salida di e presentacion 
di Departamento di Asun- 
to Social y Oficina Central 
di Estadistica diabierna na 
Parlamento, miembro di 
fraccion di oposicion, drs. 
Mervin Wyatt-Ras a en- 
fatisa cu ademas di 
investigacion, pueblo mes- 
ter di asistencia pa contra- 
resta e tendencia di empo- 
brecemento cu tin 
actualmente. 

Mientras cu fraccion di 
MEP a yama e reunion 
cu intencion contradeci e 
ponencianan di AVP y di 
pinta 

un imagen bunita, e ci- 
franan concreto a mustra 
tur lo contrario; casi mita 
di e casnan na Aruba ta 
biba 

bou di e standard minimo. 
Pa Wyatt-Ras tabata hopi 
importante pa tin un bista 
riba e situacion di pobresa 
den comunidad. E no ta 
nada nobo, ya cu e ta algo 
cu nan ta experiencia du- 
rante contacto cu pueblo. 
A bira comun cu hende no 
por pone pan riba mesa 
mas y cu costo di bida a 
bira demasiado halto pa 
nan. Esey ta inclui school- 
geld, 

gasolin, cuido medico y re- 
medi. 

Un di e preguntanan cu e 
parlamentario di AVP a 
haci na CBS ta relaciona 
cu e hecho cu tin hopi per- 
sona 

cu no ta riba e radar di de- 
partamento, sinembargo 


nan ta sea adulto mayor cu 
malesa cronico of mucha 
cu condicion special, etc. 
Wyatt-Ras a compronde 
for di CBS cu proximam- 
ente kier haci un investiga- 
cion 

di presupuesto pa wak 
con persona na Aruba ta 
maneha nan entrada. Wy- 
att-Ras a enfatisa cu mes- 
ter 

enfoca riba e grupo cu 
mayor vulnerabilidad. 

“Na e momento aki nos 
poblacion no mester sola- 


mente di investigacion, 
pero tambe di asistencia 
pa 


sobrevivi e situacion eco- 
nomico real. Na luga di 
haci esey, Gabinete Wever- 
Croes ta busca tur sorto di 
manera di sconde, tapa of 
cambia e informacion cu 
ta duna na pueblo pa laga 
mustra bon,” asina e 
parlamentario di AVP a 
comenta durante un con- 
ferencia di prensa hunto 
cu lider di partido, mr. 
Mike 

Eman. 

Wyatt-Ras a sigura cu AVP 
ta keda pone e punto aki 
riba agenda di partido ta 
keda sali na defensa di e 
pueblo su cartera pa e cali- 
dad di bida den pueblo ta 
uno digno. 

“Nos ta keda enfoca riba 
dje, manera 

nos a haci simper durante 
tempo cu nos tabata na 
mando,” asina e parlamen- 
tario a conclui bisando. 


SEO 


DIAMARS 23 JANUARI 202 


A 


Cu gran tristeza na nos curason nos ta participa 
fayecimento di nos ser stima: 


Drs. Emile Weststrate 


*27 januari 1946 - t17 januari 2024 


Dokter di cas 
Ex-presidente de HAVA 


Co-fundador di Huisartsenopleiding Aruba 


Ex-miembro di Raad van Toezicht di dr Horacio 
Oduber Hospitaal 
Ex-miembro di tuchtraad di Hof van Jusititie di Aruba y Curacao 


Medico di deporte 
Medico di malesanan tropico 
Miembro di grupo veterano di Aruba Dolphins 


Na nomber di su: 

Esposa: Violeta Weststrate-Pichardo 
Yiunan: Jeroen y Lily Weststrate-Mileta 
Joris y Seraja Weststrate-Engelbrecht 
Jean-Pierre y Gabriella Weststrate -Seittiffe 
Nieto(aJnan: Daniel, Stefan, Mia-Rose, James, Ty Derick, 
Maurits Weststrate, Albert 


Carolina 


Mayornan: +Chris y Maria We 
Ruman: tChris y Elisabeth We 

Swa y cunanan: 713146 6 
tClara Augusta y famia na 
Bienvenida Mercado y famia na 


Gabriel Pichardo y Yvette Zichem 


Mama di is: Sra Reny Trinks 

Su miho amigc an manera ruman: Roly y Winnie Bisslik, Eduardo 
de Veer, Mahlon Lewis, 
David Janse, Dr. Benita Brit-Croes, 1801 Stamper, 7100310 Eerdmans, Bas 
Boswinkel na . A 

Hulanda, Dr Regina Kiewiet na Hulanda, Rick Dillworth na Merca, Vito 
Carolina 

Un danki special na Dr. Nathalie Winterdal y Dr. Sharline Vis, Kimberly de 
Groot, Dr. Nuris 

Lampe, Dr. Cheng, Marijke MacJannet, Andra Petrocchi, Dr. Ladenius y 
Dr. Sanchez y na 

personal di Hospice Atardi. 

Demas famia Weststrate, Pichardo, van Bergen, Engelbrecht, Mileta, 
Seittiffe, Bisslik, Ras y 

Breuer 

Nos mas sincero disculpa si den nos tristeza, nos por a lubida algun famia 
of conocir. 


lergen y Jo: 


ta invita demas amigonan, conocirnan, ex-patientnan, coleganan y 
bisiñanan pa asisti na acto di condolencia cual lo tuma lugar diamars 23 di 
januari 2024 di 6:00 pm pa 8:00 pm na Aurora Funeral Home. 


Acto di despedida y cremacion lo tuma lugar diaranson 24 di januari 2024 
di 20r pa 4017 di atardi na Aurora Funeral Home. 


Acto di cremacion ta tuma lugar den seno familiar. 


Nos ta lamenta cu despues di entiero nos no por ricibi bishita 
di condolencia na cas. 

